**KYSELY**

**Nykytila – Käytännöt – Tekniikka – Juridiikka**

Tekijänoikeusinfran nykytila edustamasi yhteisön näkökulmasta

*Tarkastelun systematisoimiseksi käytämme ulottuvuuksia ”Tiedon syntyminen” ja ”Tiedon luonne”*

***LUOVA ALA/ROOLI:\_\_\_\_Musiikkiala / äänitemusiikki / yhteishallinnointi\_\_\_***

TÄYTÄ PERUSTIETOA TEOS- JA TEKIJÄTIEDOISTA OMALLA ALALLASI

|  |  |  |  |
| --- | --- | --- | --- |
| *Tiedon luonne* | *Tieto tekijästä, moraaliset oikeudet* | *Tieto taloudellisten oikeuksien omistajasta* | *Tieto teoksesta/tuotteesta*  |
| **Tiedon syntyminen** |
| **Kuka** | Gramex ei hallinnoi moraalisia oikeuksia.  | Gramex saa tiedon äänitteen tunnistetiedoista ja äänitteellä esiintyvistä taiteilijoista eri tavoin: suomalaisista tuotannoista tieto tulee erillisillä ääniteilmoituksilla ja ulkomaisten osalta käytössä on kansainvälisiä keskitettyjä järjestelmiä, kuten RDx- ja VRDB-järjestelmät. RDx-järjestelmää ylläpitää RDx Limited ja VRDB:tä ylläpitää SCAPR (kansainvälinen esittävien taiteilijoiden tekijänoikeusjärjestöjen keskusjärjestö). Molemmat käyttävät metadatan siirrossa DDEX-formaattia. RDx:n kautta saadaan äänitteen tunnistetiedot ja VRDB:n kautta muusikkotiedot. Esittävillä taiteilijoilla ja tuottajilla on omat kansainväliset tietokantansa ja palvelunsa. Koska Gramex edustaa molempia oikeudenhaltijaryhmiä, on Gramex osallisena kummankin ryhmän metadatahankkeissa. Sähköisen ääniteilmoituksen tekee oikeudenhaltija (tuottaja tai esittävä taiteilija). Käytännössä ääniteilmoituksen tekee yleensä tuottaja. Gramexilta esittävät taiteilijat saavat kansainvälisen taiteilijanumeron eli IPN-koodin. IPN-koodeja ylläpitää SCAPR. Myös kaupalliset yritykset tuottavat metadataa esimerkiksi studioille kehittämiensä ohjelmistojen kautta.   | Äänitteen tunnistetiedot tulevat Gramexille oikeudenhaltijan tekemällä ääniteilmoituksella sekä RDx:n kautta DDEX-formaatissa. Gramex kerää tietoja myös avoimista lähteistä. Lisäksi tuottaja antaa äänitteen kullekin kappaleelle ISRC-koodin, joka on kappaleen yksilöllinen tunniste. Äänitteellä/tuotteella on myös tuottajan antama levykoodi ja EAN-koodi, jotka helpottavat käytetyn äänitteen tunnistusta.  |
| **Miksi** |  | Gramex ei voi jakaa tekijänoikeuskorvauksia äänitteen käytöstä ennen kuin äänite on rekisteröity ääniteilmoituksen perusteella Gramexille. Oikeudenhaltijoiden tunnistetietoja tarvitaan, jotta korvaukset äänitteiden käytöstä voidaan tilittää oikeudenhaltijoille.  | Gramex tarvitsee tietoja tunnistaakseen käyttäjien käyttämät äänitteet, jotta korvaukset voidaan tilittää oikeudenhaltijoille oikein.  |
| **Miten & Koska** |  | Kansainvälisesti tuottajat toimittavat metadatan RDx-metadatahubiin DDEX-formaatissa. DDEX-viestissä on äänitteiden tunnistetietoja jopa sadoissa tietokentissä. Suunnitelmissa on, että viestiin liitettäisiin myös taiteilijatietoja. Kotimaiset oikeudenhaltijat ilmoittavat julkaisemiensa äänitteiden tiedot Gramexille asiakasportaalin kautta.Taiteilijatiedot täydentyvät VRDB-tiedoista.  | Kansainvälisesti tuottajat toimittavat metadatan kansainväliseen keskitettyyn RDx-metadatahubiin DDEX-formaatissa. Kotimaiset oikeudenhaltijat ilmoittavat julkaisemiensa äänitteiden tiedot Gramexille asiakasportaalin kautta. |

**Käytännöt-ryhmässä** haluamme lisäksi dokumentoida mitkä tekijät auttaisivat tehokkaampaan metadatan syntyyn, päivittämiseen, säilyttämiseen julkaisualustojen moninaisuudessa ja uusien liiketoimintamahdollisuuksien syntyyn datan päälle? Entä mitkä haittaavat / voivat haitata? Onko alalla toimintatapoja tai sopimuskäytäntöjä, jotka vaikeuttavat datan syntymistä, ylläpitämistä tai siirtämistä? Onko alalla menossa kehitysprojekteja esimerkiksi hajautetuista järjestelmistä?

**Tekniikka-ryhmässä** on tarkoitus selvittää, mitä formaatteja ja standardeja on nyt käytössä eri aloilla teoksia julkaistaessa? Onko ja miten yhteensopivuus teos- ja tekijätiedon välityksessä pyritty varmistamaan? Onko metadatalomakkeiden kehittämiseen tai käytettäviin formaatteihin ollut mahdollisuutta vaikuttaa? Onko alalla kokeiltu LCC (Linked content coalition) muodostamia yhteisiä RDI-standardoituja[[1]](#footnote-1) oikeuksien ilmoitustapoja?

**Juristiryhmässä** pohdinnan keskiössä on pelikenttä, jossa kukin ala toimii ekosysteemissä keskenään eri lainsäädäntöjen ja sopimusten perusteella. Pysähdy miettimään erityisesti lainsäädännön vaikutuksia oman alasi teos- ja tekijätietoja koskeviin käytäntöihin.

KÄYTETYT TERMIT JA ESIMERKIT TIEDOISTA, JOTA HAETAAN

|  |  |  |  |
| --- | --- | --- | --- |
| Tiedon luonne | Tieto tekijästä, moraaliset tekijänoikeudet | Tieto taloudellisten oikeuksien omistajasta | Tieto tuotteesta / mitä käyttäjä/ kuluttaja käyttää |
| Kuvaus | Kuka/ketkä ovat luoneet suojatun teoksen tai muun suojatun sisällön. Onko olemassa alalla hyväksyttyä ryhmittelyä tekijöistä ja muista oikeudenhaltijoista.Onko olemassa alalla hyväksyttyä tunnistetta tekijän tunnistamiseksi?Yhteisteokset? | Teosten käytöstä saa korvauksen, jos oikeudenhaltija voidaan tunnistaa. Yhteishallinnointi-järjestöjen/Palvelujen keräämien korvausten jakamisessa oikeudenhaltijalle tarvitaan tieto oikeuksien tämänhetkisestä omistajasta. Onko olemassa alalla hyväksyttyä tunnistetta oikeudenhaltijan tunnistamiseksi?Olisi hyvä kuulla myös pohdintaa alan erilaisista teoksen käyttötyypeistä, maantieteellisen ulottuvuuden merkityksestä ja alan sopimus­käytännön ja toimintatapojen selkeydestä näiltä osin | Käyttäjä kokee hyödyntävänsä jotakin tuotetta/ palvelua.Mitä tietoa käyttäjä/kuluttaja saa/näkee teoksesta, aineistosta joka on suojattu?Linkitetäänkö(metadataan/visuaalisesti) mm. tieto moraalisten ja taloudellisten oikeuksien haltijoista. Tuotteesta itsestäänkin voi olla tietoa (synopsis, asiasanat) |
| Esimerkki  | Tieto elokuvan ohjaajasta, lavastajasta, näyttelijöistä | Elokuvan oikeudenomistaja on televisioesitysten ja hotellikäytön osalta studio, edelleenlähetyksen ja Suomessa tapahtuvan opetuskäytön osalta tekijät.  | Elokuvalla on nimi, ISAN-standardin mukainen ID, synopsis, ikärajasuositus, genre. Lisäksi voi olla tietoa elokuvaan sisältämästä musiikista, saaduista palkinnoista jne |

|  |  |  |
| --- | --- | --- |
| Tiedon syntyminen | Kuvaus | Esimerkki |
| Kuka | Kuka kirjaa metadatan | Tuottaja ilmoittaa tiedon kopiostolle ja APFIlle verkkolomakkeella sekä sisällyttää elokuvaan lopputekstit |
| Miksi | Mihin metadataa käytetään, mikä motivoi kirjaamaan ja ylläpitämään metadataa | Tuottaja ei saa hänelle kuuluvia tekijänoikeuskorvauksia, ellei hän ole asiakkaana rekisteröinyt elokuvaansa  |
| Miten & Koska | Millaisia standardeja, välineitä, organisaatioita metadatan syntymiseen liittyy. Mihin vaiheeseen luovaa prosessia metadatan synty liittyy | Kun elokuva on valmis, tuottaja rekisteröi elokuvan, toivottavasti sille kuuluvan ISAN-numeron kera, tuottajien (APFI) verkkosivun kautta ja tekijöiden (Kopiosto) verkkosivujen kautta. |

1. <http://www.linkedcontentcoalition.org/> [↑](#footnote-ref-1)